text: Idrætshøjskole uddanner hjælpetrænere
  26 marts 2014 kl. 18.48
  Danmarks Gymnastik og Idrætsforeninger, DGI, prøver at få flere unge til at begynde deres trænerkarriere tidligt.
  Organisationen har indledt et samarbejde med Idrætshøjskolen i Sønderborg og Dybbølskolen.
  Idrætshøjskolen uddanner hjælpetrænere fra 8. klasse på Dybbølskolen, der skal træne deres yngre kammerater.
  DGI håber, at de mange nye hjælpetrænere også vil bruge deres kundskaber i foreningslivet.
  